Β. ΔΙΑΧΕΙΡΙΣΗ ΤΩΝ ΑΠΟΒΛΗΤΩΝ

1. 31993 R 0259: Κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (ΕΕ L 30, 6.2.1993, σ. 1), όπως τροποποιήθηκε τελευταία από:

- 32001 R 2557: Κανονισμός (ΕΚ) αριθ. 2557/2001 της Επιτροπής της 28.12.2001 (ΕΕ L 349, 31.12.2001, σ. 1).

α) Μέχρι τις 31 Δεκεμβρίου 2015, όλες οι μεταφορές στη Ρουμανία αποβλήτων προς αξιοποίηση που απαριθμούνται στο Παράρτημα ΙΙ του κανονισμού (ΕΟΚ) αριθ. 259/93, κοινοποιούνται στις αρμόδιες αρχές και υφίστανται επεξεργασία σύμφωνα με τα άρθρα 6, 7 και 8 του κανονισμού.

β) Κατά παρέκκλιση από το άρθρο 7, παράγραφος 4, του κανονισμού (ΕΟΚ) αριθ. 259/93, μέχρι τις 31 Δεκεμβρίου 2011 οι αρμόδιες αρχές της Ρουμανίας δύνανται να προβάλουν αντιρρήσεις όσον αφορά μεταφορές στη Ρουμανία για αξιοποίηση των ακόλουθων αποβλήτων που απαριθμούνται στο Παράρτημα ΙΙΙ σύμφωνα με τους λόγους αντίρρησης που ορίζονται στο άρθρο 4, παράγραφος 3, του κανονισμού. Οι μεταφορές αυτές εμπίπτουν στο άρθρο 10 του κανονισμού.

AA. ΜΕΤΑΛΛΙΚΑ ΑΠΟΒΛΗΤΑ

- AA 060 Τέφρα και κατάλοιπα βαναδίου

- AA 080 Απορρίμματα, θραύσματα και κατάλοιπα θαλλίου

- AA 090 Απορρίμματα και κατάλοιπα αρσενικού

- AA 100 Απορρίμματα και κατάλοιπα υδραργύρου

- AA 130 Υγρά απόβλητα από επιφανειακό καθαρισμό μετάλλων

ΑΒ. ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΑΝΟΡΓΑΝΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΟΡΓΑΝΙΚΕΣ ΥΛΕΣ

- AB 010 Σκωρία, τέφρα και κατάλοιπα, που δεν κατονομάζονται ούτε περιλαμβάνονται αλλού

- AB 020 Κατάλοιπα καύσης αστικών/οικιακών αποβλήτων

- AB 030 Απόβλητα μη κυανιούχων συστημάτων από την κατεργασία επιφανείας μετάλλων

- AB 040 Απορρίμματα γυαλιού από καθοδικές λυχνίες και άλλα είδη ενεργοποιημένου γυαλιού

- AB 050 Ιλύς φθοριούχου ασβεστίου

- AB 060 Άλλα απόβλητα ανόργανων φθοριούχων ενώσεων σε μορφή υγρών ή ιλύος

- AB 080 Εξαντλημένοι καταλύτες που δεν περιλαμβάνονται στον πράσινο κατάλογο

- AB 090 Απόβλητα ένυδρων αλάτων αργιλίου

- AB 110 Βασικά διαλύματα

- AB 120 Ανόργανες ενώσεις αλογόνων, που δεν προσδιορίζονται ούτε περιλαμβάνονται αλλού

ΑΓ. ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΟΡΓΑΝΙΚΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΑΝΟΡΓΑΝΕΣ ΥΛΕΣ

- AC 040 Ιλύες μολυβδούχου βενζίνης

- AC 050 Θερμικά υγρά (από μεταφορά θερμότητας)

- AC 060 Υδραυλικά υγρά

- AC 070 Υγρά φρένων

- AC 080 Αντιψυκτικά υγρά

- AC 090 Απόβλητα από την παραγωγή, σχηματισμό και χρήση ρητινών, λατέξ, πλαστικοποιητών, κόλλας και συγκολλητικών

- AC 100 Νιτροκυτταρίνη

- AC 110 Φαινόλες, φαινολικές ενώσεις, συμπεριλαμβανομένων των χλωροφαινολών, υπό μορφήν υγρών ή ιλύος

- AC 120 Πολυχλωριωμένο ναφθαλένιο

- AC 140 Τριαιθυλαμίνη ως καταλύτης για άμμο χυτηρίου

- AC 150 Χλωροφθοράνθρακες

- AC 160 Halons

- AC 190 Κατάλοιπα διάλυσης αυτοκινήτων — ελαφρό κλάσμα

- AC 200 Οργανικές φωσφορικές ουσίες

- AC 210 Μη αλογονωμένοι διαλύτες

- AC 220 Αλογονωμένοι διαλύτες

- AC 230 Μη υδατικά υπολείμματα απόσταξης, αλογονωμένα ή μη, που προέρχονται από εργασίες ανάκτησης οργανικών διαλυτών

- AC 240 Απόβλητα που προκύπτουν από την παραγωγή αλογονωμένων αλειφατικών υδρογονανθράκων (όπως χλωρομεθάνιο, διχλωροαιθάνιο, βινυλοχλωρίδιο, βινυλιδενοχλωρίδιο, αλλυλοχλωρίδιο και επιχλωρυδρίνη)

- AC 260 Υγρή κοπριά χοίρων - περιττώματα

- AC 270 Λύματα

ΑΔ. ΑΠΟΒΛΗΤΑ ΠΟΥ ΠΕΡΙΕΧΟΥΝ ΕΙΤΕ ΑΝΟΡΓΑΝΑ ΕΙΤΕ ΟΡΓΑΝΙΚΑ ΣΥΣΤΑΤΙΚΑ

- AD 010 Απόβλητα από την παραγωγή και σύνθεση φαρμακευτικών προϊόντων

- AD 020 Απόβλητα της παραγωγής, μορφοποίησης και χρήσης βιοκτόνων και φυτοφαρμάκων

- AD 030 Απόβλητα της παραγωγής, μορφοποίησης και χρήσης χημικών συντηρητικών ξύλου

Απόβλητα που περιέχουν, αποτελούνται ή έχουν μολυνθεί από οποιαδήποτε από τις ακόλουθες ουσίες:

- AD 040 Ανόργανα κυανίδια, εκτός των καταλοίπων πολύτιμων μετάλλων σε στερεά μορφή που περιέχουν ίχνη ανόργανων κυανιδίων

- AD 050 Οργανικά κυανίδια

- AD 080 Εκρηκτικά απόβλητα, εφόσον δεν υπόκεινται σε άλλη ειδική νομοθεσία

- AD 110 Όξινα διαλύματα

- AD 120 Ρητίνες ανταλλαγής ιόντων

- AD 130 Κάμερες μιας χρήσης που περιέχουν μπαταρίες

- AD 140 Απόβλητα συσκευών καθαρισμού αέριων εκπομπών της βιομηχανίας για τον έλεγχο της βιομηχανικής ρύπανσης που δεν κατονομάζονται ούτε περιλαμβάνονται αλλού

- AD 150 Οργανικές ύλες φυσικής προελεύσεως που χρησιμοποιούνται ως φίλτρα (π.χ. βιολογικά φίλτρα)

- AD 160 Αστικά/οικιακά απόβλητα

- AD 170 Αναλωμένος ενεργός άνθρακας που διαθέτει επικίνδυνα χαρακτηριστικά που προκύπτουν από τη χρήση του σε χημικές βιομηχανίες παραγωγής ανόργανων και οργανικών ενώσεων και σε φαρμακευτικές βιομηχανίες, στην επεξεργασία αστικών λυμάτων, καθαρισμού καυσαερίων/αέρα και σε παρόμοιες εφαρμογές

Η προθεσμία αυτή μπορεί να παραταθεί έως τις 31 Δεκεμβρίου 2015 το αργότερο σύμφωνα με τη διαδικασία του άρθρου 18 της οδηγίας 75/442/ΕΟΚ του Συμβουλίου περί αποβλήτων [16] όπως τροποποιήθηκε από την οδηγία 91/156/ΕΟΚ [17] του Συμβουλίου.

γ) Κατά παρέκκλιση από το άρθρο 7, παράγραφος 4, του κανονισμού (ΕΟΚ) αριθ. 259/93, έως τις 31 Δεκεμβρίου 2011 οι αρμόδιες αρχές της Ρουμανίας δύνανται να προβάλουν αντιρρήσεις όσον αφορά μεταφορές στη Ρουμανία αποβλήτων προς αξιοποίηση που απαριθμούνται στο Παράρτημα IV του κανονισμού και μεταφορές αποβλήτων προς αξιοποίηση που δεν απαριθμούνται στα Παραρτήματα του κανονισμού σύμφωνα με τους λόγους αντίρρησης που ορίζονται στο άρθρο 4, παράγραφος 3, του κανονισμού. Η προθεσμία αυτή μπορεί να παραταθεί έως τις 31 Δεκεμβρίου 2015 το αργότερο σύμφωνα με τη διαδικασία του άρθρου 18 της οδηγίας 75/442/ΕΟΚ του Συμβουλίου περί αποβλήτων [16] όπως τροποποιήθηκε από την οδηγία 91/156/ΕΟΚ [18] του Συμβουλίου.

δ) Κατά παρέκκλιση του άρθρου 7, παράγραφος 4, του κανονισμού (ΕΟΚ) αριθ. 259/93, οι αρμόδιες αρχές της Ρουμανίας προβάλλουν αντιρρήσεις κατά των μεταφορών αποβλήτων προς αξιοποίηση που απαριθμούνται στα Παραρτήματα ΙΙ, ΙΙΙ και IV του κανονισμού και των μεταφορών αποβλήτων προς αξιοποίηση που δεν απαριθμούνται στα Παραρτήματα αυτά, όταν προορίζονται για εγκατάσταση για την οποία ισχύει προσωρινή παρέκκλιση από ορισμένες διατάξεις των οδηγιών 96/61/ΕΚ του Συμβουλίου της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης [19], 2000/76/ΕΚ του Ευρωπαϊκού Κοινοβουλίου και του Συμβουλίου της 4ης Δεκεμβρίου 2000 για την αποτέφρωση των αποβλήτων [20], ή 2001/80/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων από μεγάλες βιομηχανικές εγκαταστάσεις [21], κατά την περίοδο εφαρμογής της προσωρινής παρέκκλισης στην εγκατάσταση προορισμού.

2. 31994 L 0062: Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (EE L 365, 31.12.1994, σ. 10) όπως τροποποιήθηκε τελευταία από:

- 32004 L 0012: Οδηγία 2004/12/ΕΚ του Ευρωπαϊκού Κοινοβουλίου και του Συμβουλίου της 11.2.2004 (EE L 47, 18.2.2004, σ. 26).

α) Κατά παρέκκλιση του άρθρου 6, παράγραφος 1, στοιχείο α), της οδηγίας 94/62/ΕΚ, η Ρουμανία επιτυγχάνει το συνολικό ποσοστό αξιοποίησης ή αποτέφρωσης σε αποτεφρωτήρες απορριμμάτων με ανάκτηση ενέργειας έως τις 31 Δεκεμβρίου 2011 σύμφωνα με τους ακόλουθους ενδιάμεσους στόχους:

- 32 % κατά βάρος έως τις 31 Δεκεμβρίου 2006, 34 % το 2007, 40 % το 2008, 45 % το 2009 και 48 % το 2010.

β) Κατά παρέκκλιση του άρθρου 6, παράγραφος 1, στοιχείο β), της οδηγίας 94/62/ΕΚ, η Ρουμανία επιτυγχάνει το συνολικό ποσοστό αξιοποίησης ή αποτέφρωσης σε αποτεφρωτήρες απορριμμάτων με ανάκτηση ενέργειας έως τις 31 Δεκεμβρίου 2013 σύμφωνα με τους ακόλουθους ενδιάμεσους στόχους:

- 53 % κατά βάρος το 2011 και 57 % το 2012.

γ) Κατά παρέκκλιση από το άρθρο 6, παράγραφος 1, στοιχείο γ), της οδηγίας 94/62/ΕΚ, η Ρουμανία επιτυγχάνει τους στόχους ανακύκλωσης για τα πλαστικά έως τις 31 Δεκεμβρίου 2011, σύμφωνα με τους ακόλουθους ενδιάμεσους στόχους:

- 8 % κατά βάρος έως τις 31 Δεκεμβρίου 2006, 10 % το 2007, 11 % το 2008, 12 % το 2009 και 14 % το 2010.

δ) Κατά παρέκκλιση από το άρθρο 6, παράγραφος 1, στοιχείο δ), της οδηγίας 94/62/ΕΚ, η Ρουμανία επιτυγχάνει τον συνολικό στόχο ανακύκλωσης έως τις 31 Δεκεμβρίου 2013, σύμφωνα με τους ακόλουθους ενδιάμεσους στόχους:

- 26 % κατά βάρος έως τις 31 Δεκεμβρίου 2006, 28 % για το 2007, 33 % για το 2008, 38 % για το 2009, 42 % για το 2010, 46 % για το 2011 και 50 % για το 2012.

ε) Κατά παρέκκλιση από το άρθρο 6, παράγραφος 1, στοιχείο ε), σημείο i), της οδηγίας 94/62/ΕΚ, η Ρουμανία επιτυγχάνει τον στόχο ανακύκλωσης για το γυαλί έως τις 31 Δεκεμβρίου 2013, σύμφωνα με τους ακόλουθους ενδιάμεσους στόχους:

- 21 % κατά βάρος έως τις 31 Δεκεμβρίου 2006, 22 % για το 2007, 32 % για το 2008, 38 % για το 2009, 44 % για το 2010, 48 % για το 2011 και 54 % για το 2012.

στ) Κατά παρέκκλιση από το άρθρο 6, παράγραφος 1, στοιχείο ε), σημείο iv), της οδηγίας 94/62/ΕΚ, η Ρουμανία επιτυγχάνει τον στόχο ανακύκλωσης για τα πλαστικά, υπολογίζοντας αποκλειστικά υλικό που ανακυκλώνεται σε πλαστικό, έως τις 31 Δεκεμβρίου 2013, σύμφωνα με τους ακόλουθους ενδιάμεσους στόχους:

- 16 % κατά βάρος το 2011 και 18 % το 2012.

ζ) Κατά παρέκκλιση από το άρθρο 6 παράγραφος 1 στοιχείο ε) σημείο v) της οδηγίας 94/62/ΕΚ, η Ρουμανία επιτυγχάνει τον στόχο ανακύκλωσης για το ξύλο έως τις 31 Δεκεμβρίου 2011, σύμφωνα με τους ακόλουθους ενδιάμεσους στόχους:

- 4 % κατά βάρος έως τις 31 Δεκεμβρίου 2006, 5 % το 2007, 7 % το 2008, 9 % το 2009 και 12 % το 2010.

3. 31999 L 0031: Οδηγία 1999/31/ΕΚ του Συμβουλίου, της 26ης Απριλίου 1999, για την υγειονομική ταφή αποβλήτων (EE L 182, 16.7.1999, σ. 1) όπως τροποποιήθηκε από:

- 32003 R 1882: Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου της 29.9.2003 (ΕΕ L 284, 31.10.2003, σ. 1).

α) Κατά παρέκκλιση του άρθρου 14, στοιχείο γ), και των σημείων 2, 3, 4 και 6 του Παραρτήματος Ι της οδηγίας 1999/31/ΕΚ και με την επιφύλαξη της οδηγίας 75/442/ΕΟΚ του Συμβουλίου της 15ης Ιουλίου 1975 περί στερεών αποβλήτων [22] και της οδηγίας 91/689/ΕΟΚ του Συμβουλίου της 12ης Δεκεμβρίου 1991 για τα επικίνδυνα απόβλητα [23], οι απαιτήσεις σχετικά με τον έλεγχο των υδάτων και τη διαχείριση των στραγγισμάτων, την προστασία του εδάφους και των υδάτων, τον έλεγχο των αερίων και τη σταθερότητα δεν εφαρμόζονται σε 101 υφιστάμενους δημοτικούς χώρους ταφής αποβλήτων στη Ρουμανία έως τις 16 Ιουλίου 2017.

Η Ρουμανία διασφαλίζει σταδιακή μείωση των αποβλήτων που αποτίθενται σε αυτούς τους 101 υφιστάμενους μη συμμορφούμενους δημοτικούς χώρους ταφής σύμφωνα με τις ακόλουθες ετήσιες μέγιστες ποσότητες:

- έως τις 31 Δεκεμβρίου 2006: 3470000 τόνοι,

- έως τις 31 Δεκεμβρίου 2007: 3240000 τόνοι,

- έως τις 31 Δεκεμβρίου 2008: 2920000 τόνοι,

- έως τις 31 Δεκεμβρίου 2009: 2920000 τόνοι,

- έως τις 31 Δεκεμβρίου 2010: 2900000 τόνοι,

- έως τις 31 Δεκεμβρίου 2011: 2740000 τόνοι,

- έως τις 31 Δεκεμβρίου 2012: 2460000 τόνοι,

- έως τις 31 Δεκεμβρίου 2013: 2200000 τόνοι,

- έως τις 31 Δεκεμβρίου 2014: 1580000 τόνοι,

- έως τις 31 Δεκεμβρίου 2015: 1420000 τόνοι,

- έως τις 31 Δεκεμβρίου 2016: 1210000 τόνοι.

β) Κατά παρέκκλιση του άρθρου 5, παράγραφος 3, στοιχεία α) και β), και του σημείου 2, δεύτερη περίπτωση, του Παραρτήματος Ι της οδηγίας 1999/31/ΕΚ και με την επιφύλαξη του άρθρου 6, στοιχείο γ), σημείο ii), της εν λόγω οδηγίας και της οδηγίας 75/442/ΕΟΚ, οι απαιτήσεις σχετικά με τα υγρά, τα διαβρωτικά και τα οξειδωτικά απόβλητα και όσον αφορά την πρόληψη της εισροής επιφανειακών υδάτων στα αποτιθέμενα απόβλητα, δεν εφαρμόζονται στη Ρουμανία στις ακόλουθες 23 υφιστάμενες εγκαταστάσεις έως την υποδεικνυόμενη για εκάστη εγκατάσταση ημερομηνία:

Έως τις 31 Δεκεμβρίου 2007:

1. S.C. BEGA UPSOM Ocna Mureş, Ocna Mureş,, επαρχία Alba

Έως τις 31 Δεκεμβρίου 2008:

2. S.C. TERMOELECTRICA SA - SE Doiceşti, Doiceşti, επαρχία Dâmboviţa

3. S.C. COMPLEXUL ENERGETIC ROVINARI SA, Cicani-Beterega, επαρχία Gorj

4. RAAN Drobeta - Turnu Severin - Sucursala ROMAG - TERMO, Drobeta - Turnu Severin, επαρχία Mehedinţi

Έως τις 31 Δεκεμβρίου 2009:

5. COMPLEXUL ENERGETIC CRAIOVA - SE Craiova, Valea Mănăstirii, επαρχία Dolj

6. COMPLEXUL ENERGETIC CRAIOVA - SE Işalniţa, Işalniţa II, επαρχία Dolj

7. COMPLEXUL ENERGETIC CRAIOVA - SE Işalniţa, Işalniţa I, επαρχία Dolj

8. S.C. ELECTROCENTRALE DEVA SA - SE Paroşeni, Căprişoara, επαρχία Hunedoara

9. S.C. TERMICA SA Suceava, Suceava, επαρχία Suceava

Έως τις 31 Δεκεμβρίου 2010:

10. S.C. ELECTROCENTRALE DEVA SA, Bejan, επαρχία Hunedoara

11. S.C. ALUM Tulcea, Tulcea, επαρχία Tulcea

Έως τις 31 Δεκεμβρίου 2011:

12. S.C. UZINA TERMOELECTRICĂ GIURGIU SA, Giurgiu, επαρχία Giurgiu

Έως τις 31 Δεκεμβρίου 2012:

13. CET Bacău, Furnicari — Bacău, Bacău

14. S.C. COMPLEXUL ENERGETIC TURCENI, Valea Ceplea, επαρχία Gorj

15. S.C. COMPLEXUL ENERGETIC TURCENI, Valea Ceplea, επαρχία Gorj

16. S.C. UZINELE SODICE Govora, Govora, επαρχία Vâlcea

17. S.C. CET Govora SA, Govora, επαρχία Vâlcea

Έως τις 31 Δεκεμβρίου 2013:

18. S.C. CET Arad, Arad, επαρχία Arad

19. S.C. ELECTROCENTRALE ORADEA SA, Sântaul Mic, επαρχία Bihor

20. S.C. ELECTROCENTRALE ORADEA SA, Sântaul Mic, επαρχία Bihor

21. S.C. ELECTROCENTRALE ORADEA SA, Sântaul Mic, επαρχία Bihor

22. CET II Iaşi, Holboca, επαρχία Iaşi

23. S.C. Uzina Electrică Zalău, Hereclean — Panic, επαρχία Sălaj

Η Ρουμανία διασφαλίζει σταδιακή μείωση των υγρών αποβλήτων που αποτίθενται σε αυτές τις 23 υφιστάμενες μη συμμορφούμενες εγκαταστάσεις σύμφωνα με τις ακόλουθες ετήσιες μέγιστες ποσότητες:

- έως τις 31 Δεκεμβρίου 2006: 11286000 τόνοι,

- έως τις 31 Δεκεμβρίου 2007: 11286000 τόνοι,

- έως τις 31 Δεκεμβρίου 2008: 11120000 τόνοι,

- έως τις 31 Δεκεμβρίου 2009: 7753000 τόνοι,

- έως τις 31 Δεκεμβρίου 2010: 4803000 τόνοι,

- έως τις 31 Δεκεμβρίου 2011: 3492000 τόνοι,

- έως τις 31 Δεκεμβρίου 2012: 3478000 τόνοι,

- έως τις 31 Δεκεμβρίου 2013: 520000 τόνοι.

γ) Κατά παρέκκλιση του άρθρου 5, παράγραφος 3, στοιχείο α) και β), και του σημείου 2, δεύτερη περίπτωση, του Παραρτήματος Ι της οδηγίας 1999/31/ΕΚ και με την επιφύλαξη του άρθρου 6, σημείο γ), στοιχείο ii), της εν λόγω οδηγίας και της οδηγίας 75/442/ΕΟΚ, οι απαιτήσεις σχετικά με τα υγρά, τα διαβρωτικά και τα οξειδωτικά απόβλητα και όσον αφορά την πρόληψη της εισροής επιφανειακών υδάτων στα αποτιθέμενα απόβλητα, δεν εφαρμόζονται στη Ρουμανία στις ακόλουθες 5 υφιστάμενες λεκάνες συγκράτησης υπολειμμάτων έως την υποδεικνυόμενη για εκάστη λεκάνη συγκράτησης υπολειμμάτων ημερομηνία:

Έως τις 31 Δεκεμβρίου 2009:

1. BĂIŢA Ştei, Fanate, επαρχία Bihor

Έως τις 31 Δεκεμβρίου 2010:

2. TRANSGOLD Baia Mare, Aurul-Recea, επαρχία Maramureş

3. MINBUCOVINA Vatra Dornei, Ostra-Valea Straja, επαρχία Suceava

Έως τις 31 Δεκεμβρίου 2011:

4. CUPRUMIN Abrud, Valea Şesei, επαρχία Alba

5. CUPRUMIN Abrud, Valea Ştefancei, επαρχία Alba.

Η Ρουμανία διασφαλίζει σταδιακή μείωση των υγρών αποβλήτων που αποτίθενται σε αυτές τις 5 υφιστάμενες μη συμμορφούμενες λεκάνες συγκράτησης υπολειμμάτων σύμφωνα με τις ακόλουθες ετήσιες μέγιστες ποσότητες:

- έως τις 31 Δεκεμβρίου 2006: 6370000 τόνοι,

- έως τις 31 Δεκεμβρίου 2007: 5920000 τόνοι (εκ των οποίων 2100000 επικίνδυνων αποβλήτων, 3820000 τόνοι μη επικίνδυνων αποβλήτων),

- έως τις 31 Δεκεμβρίου 2008: 4720000 τόνοι (εκ των οποίων 2100000 επικίνδυνων αποβλήτων, 2620000 τόνοι μη επικίνδυνων αποβλήτων),

- έως τις 31 Δεκεμβρίου 2009: 4720000 τόνοι (εκ των οποίων 2100000 επικίνδυνων αποβλήτων, 2620000 τόνοι μη επικίνδυνων αποβλήτων),

- έως τις 31 Δεκεμβρίου 2010: 4640000 τόνοι (εκ των οποίων 2100000 επικίνδυνων αποβλήτων, 2540000 τόνοι μη επικίνδυνων αποβλήτων),

- έως τις 31 Δεκεμβρίου 2011: 2470000 τόνοι (μη επικίνδυνων αποβλήτων).

δ) Κατά παρέκκλιση του άρθρου 2, στοιχείο ζ), δεύτερη περίπτωση, της οδηγίας 1999/31/ΕΚ, και με την επιφύλαξη της οδηγίας 75/442/ΕΟΚ και της οδηγίας 91/689/ΕΟΚ, κανένας μόνιμος χώρος προσωρινής εναποθήκευσης επικίνδυνων αποβλήτων παραγόμενων στη Ρουμανία δεν θεωρείται χώρος υγειονομικής ταφής στη Ρουμανία έως τις 31 Δεκεμβρίου 2009.

Η Ρουμανία υποβάλλει στην Επιτροπή, έως τις 30 Ιουνίου κάθε έτους, αρχής γενομένης από τις 30 Ιουνίου 2007, έκθεση σχετικά με τη σταδιακή εφαρμογή της οδηγίας και τη συμμόρφωση με τους ενδιάμεσους αυτούς στόχους.

4. 32002 L 0096: Οδηγία 2002/96/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τα απόβλητα ειδών ηλεκτρικού και ηλεκτρονικού εξοπλισμού (ΑΗΗΕ) (ΕΕ L 37, 13.2.2003, σ. 24), όπως τροποποιήθηκε από:

- 32003 L 0108: Οδηγία 2003/108/ΕΚ του Ευρωπαϊκού Κοινοβουλίου και του Συμβουλίου της 8.12.2003 (ΕΕ L 345, 6.12.2003, σ. 106).

Κατά παρέκκλιση από τα άρθρα 5, παράγραφος 5, και 7, παράγραφος 2, της οδηγίας 2002/96/ΕΚ, η Ρουμανία επιτυγχάνει ποσοστό χωριστής συλλογής τουλάχιστον τεσσάρων χιλιογράμμων ΑΗΗΕ οικιακής προέλευσης κατά μέσο όρο, ανά κάτοικο και ανά έτος, ποσοστό αξιοποίησης, επαναχρησιμοποίησης και ανακύκλωσης συστατικών, υλικών και ουσιών έως τις 31 Δεκεμβρίου 2008.

[16] ΕΕ L 194, 25.7.1975, σ. 39. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284, 31.10.2003, σ. 1).

[17] ΕΕ L 78, 26.3.1991, σ. 32.

[18] ΕΕ L 78, 26.3.1991, σ. 32.

[19] ΕΕ L 257, 10.10.1996, σ. 26. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284, 31.10.2003, σ. 1).

[20] ΕΕ L 332, 28.12.2000, σ. 91.

[21] ΕΕ L 309, 27.11.2001, σ. 1. Οδηγία όπως τροποποιήθηκε τελευταία από την Πράξη Προσχώρησης του 2003 (ΕΕ L 236, 23.9.2003, σ. 33).

[22] ΕΕ L 194, 25.7.1975, σ. 39. Οδηγία όπως τροποποιήθηκε με την οδηγία 91/156/ΕΟΚ και όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284, 31.10.2003, σ. 1).

[23] ΕΕ L 377, 31.12.1991, σ. 20. Οδηγία όπως τροποποιήθηκε τελευταία με την οδηγία 94/31/ΕΚ (ΕΕ L 168, 2.7.1994, σ. 28).

--------------------------------------------------